Potaka TamaTAMA POTAKA (National—Hamilton West): E te waha kōrero o te Whare taupatupatu nei koutou ko ngā rārangi raiona taika hoki ki tēnei whare rarau mai. E mihi ana ki te Pirīmia tawhito ahakoa kāore au i tino hāpai i tō ake kete aronui hoki ora atu ki tō paharakeke kia pūrena tō kapu e te aroha pūmau. [Mr Speaker and the many lions and tigers in this House take root. To the outgoing Prime Minister whilst our philosophies diverge return to your flaxroots so that the cup of family love can embrace you.] Tā te Tari Taiwhenua whakapae ka nui ake i te 450 tāngata kua kite i ngā kaiwhakawā mai i te 2015 mō te kawe te hanga te toha atu rānei i ngā whakaahua me ngā hara e kōrerotia nei. Ko wai ka hua ko wai ka tohu te nunui hoki o tēnei mānukanuka. E ai ki a Manatū Wāhine me NetSafe me ō rāua karu whakarongo 70 ōrau ngā taitamariki e pāngia ana e te kōrero kāore i whakaritea e rātou. Heoi 20 ōrau i tonoa ki tuku atu tō te whakaahua ā-tinana kirikau tata ki te kirikau rānei. Ka koromingomingo au i te rongo. [According to the Department of Internal Affairs there were more than 450 suspects who have faced court since 2015 in relation to possessing making or distributing objectionable child sex materials sexually grooming minors on the internet blackmail and indecent communication. Who knows who can tell how extensive or large this problem is? According to a survey between NetSafe and the Ministry for Women seven of 10 teens have experienced at least one type of unwanted digital communication in the past year and one in five have been asked to share a nude or nearly nude image of themselves. I am disturbed by these materials.] Tā tēnei pire kaupapa he whakatahuri i ngā hara hou i raro i te ture nei te Crimes Act 1961 mō ngā tāngata hara pakake ake i te tekau mā waru tau e whakamahi ana i ngā rauemi matihiko pērā ki a Pukamata ki te whakararuraru ki te whakanewhanewha i ngā taiohi pakake iho i te tekau mā ono tau. Kei te rārangi 126A me 126B e kitea ana tōna takotoranga e hāngai ana ki ngā hara mahimahi onioni nei. Ki tō mātou whakaaro me aro atu ngā hara hou ki tō te utu hara e rure ana ki te ture i tēnei wā—arā te rārangi 124(a) o te Crimes Act me te rārangi 22 o te Harmful Digital Communications Act. Me hāngai ia ture ki ia ture kaua e noho wehewehe rangirua hoki. [This bill's purpose is to amend offences under the Crimes Act 1961 regarding persons over 18 who have used digital communications like Facebook to trouble or mislead young people under 16 years of age. The proposal includes sections 126A and 126B which more closely aligns with the sexual crimes section of the Crimes Act. In our view any new offence should carry a penalty that aligns more closely with penalties for existing offences—e.g. section 124A of the Crimes Act and section 22 of the Harmful Digital Communications Act. Laws should generally maintain consistency not ambiguity.] Kua roa tātou e kite ana i te mahi tino hangarau tino kino rawa ki te hunga tamariki. He wai kei aku kamo he riri kei taku rae i te rongo ki ēnei momo kōrero ki runga pouaka whakaata ki runga reo irirangi rānei. Me manaaki tātou i ā tātou tamariki mokopuna kaumātua hoki. Tahi rā au ka whakaritea a Qustodio ki ā māua pūru taitama tokorua. [We have spent many years seeing poor behaviour towards tamariki. Tears come to the eyelid and anger to the forehead when you hear about this behaviour by way of television or radio. We should care for our children grandchildren and elders too. I just coordinated Qustodio on my children's devices.] Kei te piki haere te tokopae tamariki e whai ana i ngā rauemi matihiko ahakoa ngā mānakanaka o te utu ora. Āku taitama he kaha nō rāua ki te hono atu ki ō rātou hoa mā te rorohiko he kaingakau hoki ki ngā kaiwaiata me ngā kaiwhakaari ki runga i a YouTube me ērā momo paetuku. Ka rawe hoki te kemu Minecraft me Roblox heoi ka ngana hoki ki te āta mātakitaki te āta rongo ki ngā reo i te kaiwhakaatu a Rewi Attenborough mā. Heoi he tūraru nui kei te pupu mai i ēnei mahi arā te mahi kirehe a te tangata e hara ana ki ngā kōhungahunga rangatahi hoki. [There is an increasing number of young people who are accessing technology despite rising cost of living. My own sons are eager users of technology to engage with their friends watch songs and other entertainment on YouTube and similar websites. They enjoy Minecraft Roblox and even the sultry tones of David Attenborough. However there are also many risks and exposures of despicable behaviour by strangers.] DEPUTY SPEAKER: You've now spoken for three minutes. I'd like you to now speak specifically to the bill please. You've spoken in generalities so far. You actually now need to speak to the bill.TAMA POTAKA: He take nui kei te haere me pēhea tātou o te ana raiona nei ēnei tātarakihi kohete e whakamaru e karo e whakapau hoki i ngā mahi hara ki a rātou. Mārakerake ana ngā tamariki ki ngā kōrero a tēnā a tēnā. Ka taea e te hunga nei te whakahoahoa mā te rorohiko; ka taea hoki e te hunga nei te uru ki te kapua pōuri ki te kapua hara hoki.[A big issue is going on how do we of the lion's den shelter and defend our chattering young ones and also end crime against them. Children understand everyone's statements. These people are able to socialise via computer; these people can also fall into misfortune and also into crime.]He hara nui te whāwhā tamariki mā te rorohiko mā te rauemi matihiko hoki. Mā ēnei momo pire e whakarure mai i ēnei mahi hei hara i raro i te ture kia piki ake ngā ture whakamarumaru i te hunga tamariki. I tēnei wā kāre he ture motuhake mō te whāwhā tamariki mā te rorohiko kāre e taea te here atu i ngā tāngata hara katoa nā te rārangi ture. Tautoko te pire kia whakaputa ki waho moana. Kaua e riro mā ngā moana nehu o te tai pari engari hoki whakateuta kia mana te kawe atu ki tōna tauranga. Kei te tautoko te Rōpū Nāhinara me te pāti kahurangi nei ki tōna takoto ai. Kia ora tātou. [Child molestation via computer and via digital resource is a huge crime. These kinds of bills will throw these activities under this legislation as a crime to improve the legislation that protects children. At this time there is no specific legislation for child molestation via computer and not all criminals can be apprehended by the range of legislation. Support the bill so that it makes it to sea. Don't leave it for the rough seas of high tide but instead return to shore so that the landing at its mooring is endorsed. The National Party and this blue party supports this bill. Thank you.]